Brzi i žestoki (2009)

***Brzi i žestoki*** iz 2009. godine je američki akcijski film o uličnim auto-trkama. To je četvrti snimljeni dio filmskog serijala Brzi i žestoki i treći hronološki. Režiser filma je Justin Lin kojem je ovo drugi film u serijalu, a scenarist je Chris Morgan.

U ovom dijelu se ponovo okuplja ekipa iz prvog filma na čelu sa Vin Dieselom i Paul Walkerom, uz Jordanu Brewster i Michelle Rodriguez. Ovo je prvi film u serijalu za Gal Gadot, a drugi za Sung Kanga.

## Scenario 
Dominic i njegova nova ekipa (Letty, Han, **Leo**, **Santos** i **Cara**) kradu cisterne u Dominikanskoj republici. Dominic sumnja da bi mogao biti otkriven i ostavlja Letty kako bi je zaštitio. Nekoliko sedmica kasnije, u Panami, ga zove Mija koja mu saopćava da je Letty ubijena nakon saobraćajne nesreće. Dom se vraća u Los Angeles i na mjestu nesreće nalazi nitrometan. Odlazi do jedinog mehaničara koji koristi nitrometan koji mu otkriva ime osobe koja ga je naručila.

200px|mini|lijevo|Paul Walker na premijeri filma (mart, 2009.)
Brian je opet agent FBI-ja koji želi srušiti narkobosa **Artura Bragu**, a i njega trag dovodi do iste osobe - **Davida Parka**. Dominic dolazi do Parka prvi i pokušava ga ubiti ali ga Brian spašava i Park postaje doušnik FBI-ja.

Park uvodi Briana u utrku koja bi mu mogla obezbjediti ulazak u Bragin kartel. Brian za utrku bira **Nissan Skyline GT-R R34**, a pojavljuje se i Dom sa svojim Chevroletom.

**Gisele Yashar** (Gal Gadot) objašnjava učesnicima utrke da će pobjednik postati posljednji vozač u Braginom timu. Dominic pobjeđuje ispred Briana nakon što udara u njegov auto. Ipak, Brian koristi veze u FBI-ju da uhapsi jednog od Braginih vozača, te i on upada u tim.

Dvojac ide na prvi zadatak prevoženja droge preko granice između SAD-a i Meksika, a Brian otkriva da će svi vozači biti ubijeni nakon zadatka. Dominic također shvata i da je Bragin čovjek **Fenix** (Laz Alonso) ubica njegove Letty. Dom koristi dušik suboksid da raznese svoje auto i nakon što su omeli Bragine ljude, Dom i Brian bježe u Hummeru sa drogom vrijednom 60 miliona dolara.

Dolaze u Los Angeles, a Dom saznaje da je Brian posljednja osoba koju je Letty kontaktirala, te shvata da je Letty radila kao tajni agent za njega. Napada Briana koji mu objašnjava da je ona to uradila kako bi se Domu očistio dosije te kako bi se on vratio kući.

Kako bi dobio Domov oprost, Brian predlaže nadređenima da namame Bragu drogom koju su oni oteli. Na mjestu sastanka pojavljuje se osoba koja tvrdi da je Braga, ali Brian i Dom shvataju da on nije Braga, nego osoba koja se predstavljala kao Bragin čovjek od povjerenja Ramon. Nakon pucnjave u kojoj Dom spašava Gisele, Braga i Fenix uspjevaju pobjeći u Meksiko.

Brian i Dominic idu u Meksiko kako bi uhvatili Bragu. Nakon što im je Gisele otkrila gdje ga mogu naći, Dom i Brian hvataju Bragu. Slijedi potjera Braginih ljudi na čelu s Fenixom za Domom i Brianom. Kada stignu u SAD putem tunela, Fenix udara u Brianov auto i povrijeđuje ga. Kada Fenix želi da ubije Briana pojavljuje se Dom i ubija Fenixa.

Nakon svega, Brian govori Dominicu da bježi, ali on odbija rekavši kako mu je dosta bježanja.

Iako se Brian založio kod sudije, rekavši kako je Dom pomogao uhvatiti međunarodnog narkbosa, sudija ga osuđuje na kaznu zatvora od 25 godina do doživotne. Dominic se ukrcava u autobus koji prevozi zatvorenike. Dok autobus putuje vidimo kako se istom približavaju Brian i Mia sa Leom i Santosom (koji su pomagali u pljačkama).

## Likovi 
* **Vin Diesel** - Dominic "Dom" Torreto
* **Paul Walker** - Brian O'Conner
* **Michelle Rodriguez** - Leticia "Letty" Ortiz
* **Jordana Brewster** - Mia Torreto
* **Sung Kang** - Han
* **Laz Alonso** - Fenix
* **John Ortiz** - Arturo Braga
* **Gal Gadot** - Gisele Yashar
* **Tego Calderon** - Leo Tego
* **Don Omar** - Rico Santos

## Reference 
## Vanjski linkovi 
* Zvanični sajt

Kategorija:Američki filmovi
Kategorija:Američki akcijski filmovi
Kategorija:Filmovi na engleskom jeziku
Kategorija:Filmovi iz 2009.
Kategorija:Filmovi u režiji Justina Lina
Kategorija:Filmovi Universal Picturesa
Kategorija:Brzi i žestoki
Kategorija:Filmovi s radnjom u Meksiku